Lätsä

Sodankylässä vaikutti ainakin vielä 90-l puolivälissä paikallinen kuuluisuus nimeltä Lätsä. Lätsä kurvaili/vaappui pyörällään ympäri Pyssykylää lätsä tiukasti päässään ja räkätippa vähemmän tiukasti merkillepantavan pitkän nenänsä päässä.

Eräs episodi on erityisesti jäänyt mieleen ravintola Poronsarvesta, jossa Lätsä oli pummailemassa tuoppia itselleen: Lätsä vaappui lyhyenläntänä erään pöytäseurueen luo ja esitti, että jos hän seisoo pöydällä käsillään niin seurue ostaa hänelle tuopin. Ilmeisesti seurue ei ollut aivan paikallisia sillä he suostuivat tähän ehdotukseen. Muittamutkitta Lätsä asetti kätensä huteralle pikkupöydälle ja ponnisti itsensä oppikirjamaiseen käsiseisontaan useamman sekunnin ajaksi ja tuoppi oli taas ansaittu! No, ei tämä mikään maailmanihme ole, mutta aina jaksaa hämmästyttää nämä puliveivarien olosuhteisiin nähden ilmiömäiset suoritukset..